
	האוצר/אגף המכס ומע"מ

	
	הנהלה



	      תאריך:  
	כ'  טבת תשע"ד
18 בדצמבר 2013

	
	

	תיק:
	

	סימוכין:
	584568


הנדון: מסמך שאלות ותשובות למכרז 15/2013 למתן שירותי פריקת וטעינת מכולות במתקן שיקוף מכולות במכס חיפה
 
להלן תשובות לשאלות הבהרה למכרז שבנדון:
1. שאלה: אני מעוניינת לקבל את מסמכי המכרז הנ"ל – האם יש אפשרות לשלוח לי? (אני לא מוצאת אותם באתר הרשום).
תשובה: ניתן לקבל את מסמכי המכרז ברשות המסים בישראל, בניין ג'נרי, רח' בנק ישראל 5 ירושלים, קומה 3 חדר 3536 אצל רות סיני  (ניתן לתאם טלפונית 02-6663950) החל מיום 27.11.2013 ועד ליום 2.1.2014.
2. שאלה: על אילו שירותי פריקה מדובר? האם סבלים?
תשובה:  מובהר במסמכי המכרז.
3. שאלה: חברת ...... (רקע עובדתי המתייחס לחברה השואלת שלא ניתן לפרסם)
נא אישורכם כי חברתנו עומדת בדרישות הסף של המכרז. 
תשובה:  עמידת מציע בדרישות הסף נבדקת רק לאחר הגשת הצעתו ועם בדיקתה בשלב הראשון כמפורט במסמכי המכרז. 
4. שאלה: אבקש הבהרה לסעיף 3.2 – אישור עדכני על רישום במרשם לגבי תאגידים מסוגו של המציע ואישור עו"ד. האם מדובר בנסח חברה?
תשובה: כן

5. שאלה: ניסיתי לשלם 500 ש"ח עבור המכרז בשני סניפי בנק הדואר בהוד השרון לחשבון 0-05005-5 ופשוט מופיע להם חשבון לא קיים. אנא הודיעי לי לאיזה חשבון ניתן לשלם על מנת להיכנס למכרז או תשלום טלפוני האמצעות כרטיס אשראי או העברה בנקאית.
תשובה: לא ידוע לנו מקור התקלה עם זאת ניתן לשלם גם בהעברה בנקאית לחשבון        0-05005-5 ע"ש רשות המסים בישראל.  
6. שאלה: מה הממוצע השנתי של כמות המכולות אשר פוקדות את הרמפה?
תשובה: כ - 4500 מכולות עם זאת אין רשות המסים מתחייבת על כל כמות של מכולות שיפקדו את הרמפה בעתיד.
7. שאלה:  מה כמות העובדים המינימלית אשר אמורים לעבוד ברמפה כל יום?
תשובה: צוות העובדים הינה באופן עקרוני בהתאם לתנאי המכרז. שינוי בכמות העובדים הינו אך ורק בתאום מראש מול מנהל האתר או מי מטעמו ויתאפשר אם בכלל באופן נקודתי בכפוף לכול יום פעילות בנפרד.
8. שאלה:  מול מי האחראי מטעם החברה שעובדת ברמפה עובד בשותף?
תשובה: מנהל העבודה של החברה כפוף מנהלתית למנהל האתר או מי שהוגדר לשם כך על ידיו.
9. שאלה: עמוד 14 סעיף כוח אדם – האם הכוונה שבסעיף זה יש לציין את שמות הסבלים והמלגזנים המיועדים לפרויקט? (ראה גם עמוד 22 סעיף 9.1)
תשובה: כן, באישור יחידת הביטחון.
10. שאלה: עמ' 16 סעיף אמצעים העומדים לרשות המציע – אנו מבינים כי אמצעים הם: מלגזות ואמצעי הרמה ציוד אריזה, ציוד בטיחות, רכבים פרטיים, אמצעי תקשורת – האם נדרש פירוט אודות אמצעים נוספים?
תשובה: ראה מסמכי המכרז עמוד 20.
11. שאלה: עמ' 20 סעיף 6.5 – האם "בכל עת" משמעו גם שישי, שבת, וחגי ישראל? ואם כן באיזו תדירות?
תשובה: לפי תיאום מראש ובמידת הצורך.
12. שאלה: עמ' 21 סעיף 6.11 – לאחר "לרכוש" ייכתב "ו/או לשכור"
תשובה: מקובל.  
13. שאלה: עמ' 22 סעיף 7.2.2 – ע"פ ניסיון העבר- כמה שעות בחודש מוקצות לעניין זה?(ראה גם עמוד 23 סעיף 9.6)
תשובה: הדרכות בטיחות 6 שעות בשנה. תרגולים והדרכות בטחוניות בהתאם לדרישות של יחידת הביטחון.
14. שאלה: עמ' 24 סעיף 10.1 – במקום "הספק" ייכתב "מנהל מטעם הספק"
תשובה: סעיף 10.1 להסכם במקום "הספק" יבוא "הספק ו/או מנהל מטעמו". 
15. שאלה: עמ' 33 סעיף ט-יג- בשם התחרות ההוגנת, ועל מנת למנוע את יתרונו הבלתי הוגן של הספק הנוכחי, נדרש לציין בפירוט רב ככל האפשר את מאפייני וכמויות כל אחד מן הפריטים ברשימה זו. מידע זה, הגלוי לספק הנוכחי בלבד, מהווה יתרון בלתי הוגן מול מציעים שאין המידע עומד לרשותם.
תשובה: אין אפשרות לפרט כמויות של כל הפריטים ברשימה.
16. שאלה: עמ' 47 סעיף 3.1- בשם התחרות ההוגנת, ועל מנת למנוע את יתרונו הבלתי הוגן של הספק הנוכחי, נדרש לציין על פי ניסיון העבר, משך הזמן הדרוש לכל אחת מן הפעולות המנויות בטבלה. מידע זה, הגלוי לספק הנוכחי בלבד, מהווה יתרון בלתי הוגן מול מציעים שאין המידע עומד לרשותם.
תשובה: מותנה באופן הטובין ודרישות המכס לבדיקה.
17.  שאלה: עמ' 49 סעיף 5 – האם יפעל המזמין כנגד יבואנים או נציגיהם המעכבים או הנמנעים מלשלם לספק את דמי הטיפול?
תשובה: הספק יהיה אחראי בלעדי לגביית התשלומים מהיבואן או נציגו על כל המשתמע מזה. 
18. שאלה: עמ' 49 סעיף 5 – באיזה אופן מתבצעת גביית התשלומים בפועל מהיבואן?? ( בזמן ביצוע העבודה? בסוף כל חודש?)
תשובה: בהתאם לסיכום בין ספק ליבואנים/יצואנים או מי מטעמם (סוכני מכס, עמילי מכס וכד').
19. שאלה: בהמשך לסיור הקבלנים בתאריך 15/12/13 מצ"ב שאלות הבהרה למכרז הנ"ל
· מה הכמות הממוצעת לפריקת מכולות בכל חודש או לחילופין הכמות השנתית.
תשובה: ראה תשובה לשאלה 6 לעיל.
· עלויות שכר לעובדים – מה הדין לגבי תוספות שכר או תוספות תשלום על פי חוק באופן ישיר לעובד וכיצד יש לנהוג מבחינת חיוב הפריקה האם לחיוב זה יתווסף אחוז התוספת לעובדים?
תשובה: ראה סעיף 15.3 להסכם ההתקשרות לפיו
"התמורה לפי סעיף זה תוצמד לשינויים בשכר המינימום שיפורסם מעת לעת ע"י משרד הכלכלה, החל ממועד החתימה על החוזה."

· האם יוקצה שטח אחסון ע"י המזמין לטובת ציודו של המציע קרי, מלגזות, חומרי אריזה, משטחים, כלי עבודה וכיוצ"ב?
תשובה: כן
בעת הגשת ההצעה על המציע להגיש כחלק מהצעתו את מסמך השאלות  והתשובות, חתום על ידו.

